stanford-oval/wikipedia huggingface dataset:
אוגוסט בראבה
חייו

בראבה נולד ב-1811 באנוֹנֶה (אנ'), עיירה שבצפון מחוז ארדש שבחבל רון-אלפ שבדרום צרפת. אביו, פרנסואה ויקטור, היה רופא ובוטנאי נלהב שלזכותו נזקפת התחלת גידול פרח הדליה בצרפת. הוא למד בקולז' סטניסלס (Collège Stanislas de Paris), בית ספר קתולי פרטי בפריז, וב-1829 החל ללמוד באקול פוליטקניק, בית הספר היוקרתי להנדסה שבפריז השייך למשרד ההגנה הצרפתי ובוגריו הם קצינים בצבא הצרפתי.
בראבה סיים את לימודיו באקול פוליטקניק כקצין ימי והחל לשרת בצי הצרפתי. תחילה שירת בספינה "פיניסטר" (Finistere) ב-1832, ואז ב"לוארה" (Loiret) והשתתף במיפוי זרמי הים מול חוף אלג'יריה. סגן בראבה הצליח לחלץ שני קצינים מצוות הלוארה שנפלו בשבי כוחותיו של עבד אל-קאדר אל-ג'זאירי. בשנים 1835 ו-1836 סופח בראבה למשלחת המדעית למחקר הצפון והפליג על הקורבטה "רֶשֶרְש" (Recherche; מילולית: מחקר) שנשלחה לשפיצברגן וללפלנד לסייע לספינה "לילואז" (Lilloise). בשל פציעה ברגלו נאלץ בראבה לחרוף בלפלנד וחקר שם תופעות אופטיות כדוגמת ההילה סביב השמש וזוהר הקוטב.
גם בזמן שירותו בצי המשיך בראבה ללמוד מתמטיקה ומדעי הטבע בזמן החופשות וגם בזמן ההפלגות. ב-1837 השלים בראבה דוקטורט במדעים באוניברסיטת ליון, ומ-1840 הוא לימד בפקולטה למדעים שבאוניברסיטה זו קורס במתמטיקה שימושית עבור אסטרונומיה. ב-1844 נבחר בראבה לעמוד בראש משלחת מדעית ממשלתית למון בלאן במטרה לבחון ממנו את האופטיקה של תופעות אטמוספיריות כדוגמת כלבי השמש והילה של השמש. באותה שנה נבחר בראבה לאקדמיה המלכותית של המדעים, הספרות, השפה והאמנות של ליון (Académie Royal des Sciences, Belles-Lettres et Arts de Lyon). ב-1845 הוא החליף את ויקטור לה שבלייה (Victor Le Chevalier) כראש הקתדרה לפיזיקה באקול פוליטקניק ושימש בתפקיד עד 1856, אז הוחלף על ידי הורו דה סנארמון (Hureau de Sénarmont).
שמו של בראבה ידוע בעיקר משום שב-1848 הראה כי בשלושת הממדים של המבנה הגבישי קיימות 14 משפחות של סריגים. לסריג יש אינסוף נקודות, הנוצרות באמצעות חזרה על פעולות הזזה, והוא בעל מראה אחיד מכל נקודה שלו. בראבה מצא דרך למיין את אינסוף הסריגים השונים על-פי הסימטריה שלהם, תיקן את המיון שהיה קיים לפניו (שכלל, בטעות, 15 משפחות), והוסיף עליו פרטים רבים. ארבע-עשרה המשפחות שתיאר קרויות על שמו - "סריגי בראבה". הוא פרסם תזכיר על קריסטלוגרפיה ב-1847, ולאחר מותו הודפס ספרו Études cristallographiques, שבו ניתח את הגאומטריה של הפאונים הנוצרים על ידי מולקולות.
בראבה היה בין מייסדי "החברה המטאורולוגית של צרפת" (Société météorologique de France), וב-1854 הוא התקבל למחלקת הגאוגרפיה והניווט של האקדמיה הצרפתית למדעים. על הישגיו המדעיים זכה אוגוסט בראבה באות לגיון הכבוד בדרגת קצין.
אוגוסט בראבה נישא לאנטואנט מולי (Antoinette Moulie) ב-1847. לזוג נולד ילד אחד, שמת בדמי ימיו. בראבה מת ב-1863 בעיירה לה שנה (Le Chesnay), קומונה, כיום פרבר של פריז.
פרסומים

תזכיר על הילות (Mémoire sur les halos), ז'ורנל של האקול פוליטקניק, 1847
מלאפלנד עד למון בלאן (de la Laponie au Mont-Blanc)
לימודי הקריסטלוגרפיה (Etudes Cristallographiques)
תזכיר על מערכות הנוצרות מנקודות המפוזרות באופן שווה על מישור או במרחב (Memoire s. l. systémes formés par des points distributés régulièrement sur un plan ou dans l´espace‏), 1850
אוטו שולדרר

| --- | --- |

 לידה:  25 בינואר 1834 פרנקפורט 
 פטירה:  22 בינואר 1902 (בגיל 67) פרנקפורט, הקיסרות הגרמנית 
 מקום קבורה:  בית הקברות המרכזי של פרנקפורט 
 מקום לימודים:  שטדלשולה 
 תחום יצירה:  ציור 
 זרם באמנות:  הרומנטיקה 
 יצירות ידועות:  Marine, painting 
 
אוטו שולדרר (בגרמנית: Otto Scholderer‏;  25 בינואר 1834 – 22 בינואר 1902) היה צייר גרמני.
קורות חייו

שולדרר נולד בפרנקפורט. עם סיום לימודיו הלך שולדרר לאקדמיה לאמנויות סטדל בפרנקפורט בשנת 1849, שם שהה עד 1851. בין מוריו היו היסטוריון האמנות יוהאן דייוויד פסבאנט והצייר יאקוב בקר. לאחר מכן, שולדרר התבסס בסטדל כצייר עצמאי. בתקופה זו החלה את ידידותו עם ויקטור מילר, והפך לגיסו בשנת 1868.
באמצעות מילר התוודע שולדרר ליצירותיו של גוסטב קורבה. שולדרר ערך כמה טיולי לימוד קצרים לפריז בין השנים 1857–1858, שם התיידד עם אנרי פנטין-לטור ואדואר מאנה, וניתן לראות את השפעתם בעבודתו שלאחר מכן. פנטין-לטור תיאר את שולדרר בתמונתו Studio aux Batignolles. החל משנת 1858 עבד שולדרר והתגורר בעיקר בקרונברג בטאונוס, שם עמיתיו כללו את אנטון בורגר, פטר ברניץ ולואי אייזן; הוא היה קרוב למושבת הציירים קרונברגר.
בשנת 1866 התבסס שולדרר בדיסלדורף והתיידד עם הנס תומה. עם תומה, שולדרר נסע בשנת 1868 לפריז וחזר לגרמניה זמן קצר לפני פרוץ מלחמת צרפת–פרוסיה. בתקופה זאת התבסס שולדרר במינכן, חידש את ידידותו עם וילהלם לייבל והפך לאחד מאמני לייבל-קרייס (חוג לייבל).
בתחילת 1871 נסע ללונדון ועבד שם עד סתיו 1899, התחתן שם עם אשתו לואיז בשנת 1871. לאחר 1899 שב שולדרר לעיר הולדתו פרנקפורט, שם נפטר בגיל כמעט 68 שנים ב־22 בינואר 1902.
בנו היחיד, היה הביבליוגרף (יוליוס) ויקטור שולדרר (1880–1971).
האמנות של אוטו שולדרר, שנשלטה בתחילה על ידי נופים, כללה מאוחר יותר בעיקר דיוקנאות וטבע דומם.
הקשר החשוב שלו בין התקופה הרומנטית לאימפרסיוניסטים ניכר בעבודתו.
גלריה

סידור פרחים
טבע דומם
מוכרת ירקות
ילדי משפחת מילר
דיוקן של אחייניתו
כנר בחלון
סידור פרחים
קוראת מכתב
הערות שוליים

↑  Otto Franz Scholderer (1834–1902) | National Gallery, London, www.nationalgallery.org.uk
↑  Scholderer, (Julius) Victor (1880–1971), bibliographer, Oxford Dictionary of National Biography (באנגלית)
| --- | --- |
בקרת זהויות :  BnF: cb162755878 (data)  GND: 116895527  ISNI: 0000 0001 1886 2686  LCCN: nr2002029855  NTA: 333141423  RKD: 70879  SNAC: w6m90cfw  SUDOC: 06903169X  ULAN: 500029904  VIAF: 45066033   WorldCat (עם VIAF): 45066033
אומרורו

| --- | --- |
סמל אומרורוסמל אומרורו

 מוטו:  אמונה ואומץ
 מדינה:  נמיביה נמיביה
 מחוז:  ארונגו
 תאריך ייסוד:  1863 
 שטח:  352 קמ"ר
 אוכלוסייה:  ‏
  ‑ בעיר:  14,000 (2011)
 קואורדינטות:  21°25′06″S 15°57′14″E﻿ / ﻿21.418333333333°S 15.953888888889°E﻿ / -21.418333333333; 15.953888888889 
 אזור זמן:  UTC +1
  מפת מיקום  מפה מפורטת   (למפת נמיביה מוגדלת) וינדהוק ואלוויס ביי סווקופמונד צואמב קיטמנסהופ אנגולה זמביה בוטסואנה דרום אפריקה האוקיינוס האטלנטי אומרורו(למפת נמיביה רגילה) וינדהוק ואלוויס ביי סווקופמונד צואמב קיטמנסהופ אנגולה זמביה בוטסואנה דרום אפריקה האוקיינוס האטלנטי אומרורו  he tabBackground:;tabBorder:#aaa;defaultTab:0;
 
אומרורו (Omaruru) היא עיר במחוז ארונגו בנמיביה. באומרורו מתגוררים 14,000 תושבים ושטחה הכולל הוא 352 קמ"ר. אומרורו ממוקמת ליד הרי ארונגו, נהר אומרורו, היבש בדרך כלל, עובר דרכה. השם "אומרורו" הגיע משפת ההררו המקומית, ומשמעות השם - "חלב מר", וזאת מפני שכשהבקר רועה בצמחייה המקומית נעשה חלבו מר.
אומרורו ידועה ביקבים שלה, וכן בפסטיבל השנתי המתקיים בעיר, בו בני שבט ההררו מנציחים את הצ'יפים הקודמים של השבט. כמו כן, אומררו נמצאת בקרבת אתר הנקרא "אוטג'הנאמאפררו" (Otjihenamaparero) בו נמצאו טביעות רגליים של דינוזאורים.
בשנת 1871 הקימו אנדרס אולסון ואקסל אריקסון מבשלת שיכר באומרורו. אריקסון, אוריניתולוג וסוחר שוודי, הקים גם כן מרכז מסחרי במקום. המרכז המסחרי שגשג, ובשנת 1878 הוא העסיק כ-40 לבנים. העסקים של אריקסון הושתתו על סחר ארוך טווח בין דרום אנגולה למושבת הכף, והדבר הצריך הקמת נתיבי מסחר אזוריים.
בשנת 1872 נבנה באומרורו מרכז מיסיון (כיום מוזיאון), שהותקף בשנת 1904 במהלך רצח העם של ההררו והנאמה.
אומרורו היא העיר היחידה בנמיביה שאינה מחוברת לקו המים הנמיבי. אספקת המים של העיר באה מבורות לאורך נהר האומרורו, שמנוהלות על ידי העירייה. אומרורו מחוברת לקו הרכבת הטרנס-נמיבי.
הערות שוליים

| --- | --- |
בקרת זהויות :  NLI: 987007533231505171  BnF: cb14490313f (data)  GND: 4590835-7  LCCN: n94900571  SUDOC: 095979069  VIAF: 130342469   WorldCat (עם VIAF): 130342469
אופטיקאי מדופלם

| --- | --- |

 סינגל בביצוע משינה
 מתוך האלבום משינה
 יצא לאור:  יוני 1985
 סוגה:  גל חדש • סקא
 שפה:  עברית
 אורך:  3:30
 חברת תקליטים:  CBS ישראל
 כתיבה:  שלומי ברכה
 לחן:  שלומי ברכה
 הפקה:  ראובן שפירא
"אופטיקאי מדופלם" הוא הסינגל הראשון של להקת הפופ רוק הישראלית משינה, שיצא לרדיו מהאלבום משינה. השיר יצא לרדיו ביוני 1985 והפך ללהיט. ב-27 באוגוסט 1985 הגיע השיר למקום הראשון במצעד הפזמונים של רשת ג'.
רקע

השיר נכתב על ידי שלומי ברכה בעת שירותו הצבאי, ונקרא במקור "קשיים בחקלאות". השיר נכתב בעקבות שלט בחלון ראווה שבו נתקל ברכה עם הכיתוב "אופטיקאי מדופלם", שנועד לפרסם אופטיקאי. השורה "אין שמש, גשם, יש רק צל" נועדה לתאר את החורף של שנת הבצורת שהייתה אז. שורה זו תופיע לימים בשיר נוסף של משינה, "היא התווכחה איתו שעות". השורה "רוצה לכבוש את העולם" נכתבה עקב תסכולו של ברכה לנוכח חוסר התקדמותו לעומת נסיעת חברו הטוב לחו"ל.
לאחר צאתו לרדיו, הוא כבש את מצעדי הפזמונים, והביא לפרסומה של משינה.
הערות שוליים

↑  27.8.1985 – פזמונט, באתר pizmonet.co.il
↑  ביוגרפיה, באתר משינה - האתר הרשמי
↑  אופטיקאי מדופלם, באתר מימה
| משינה - סינגלים |
| --- | --- | --- |
| משינה | "אופטיקאי מדופלם" • "אנה" • "בלדה לסוכן כפול" • "רכבת לילה" |  |
| משינה 2 | "שלח לי מלאך" • "אנחנו שניים" |  |
| משינה 3 | "שלג צח" • "אהובתי" • "ברחובות שלנו" |  |
| העמותה לחקר התמותה | "אז למה לי פוליטיקה עכשיו" • "הכוכבים דולקים על אש קטנה" • "אחכה לך בשדות" |  |
| מפלצות התהילה | "שלומית בונה סוכה" • "אין מקום אחר" |  |
| שיא הרגש | "גברת שרה השכנה" • "נגעה בשמים" |  |
| להתראות נעורים שלום אהבה | "להתראות נעורים שלום אהבה" • "את לא כמו כולם" • "תחזור תחזור" |  |
| רומנטיקה עתידנית | התשובה |  |
| יהלומים בשמיים | בין הצללים |  |
מתים שרים הולכים: 
ערך זה הוא קצרמרבנושא שירים. אתם מוזמנים לתרום לוויקיפדיה ו.
Show & Tell

| --- | --- |

 שיר בביצוע מלאני מרטינז
 מתוך האלבום K-12
 יצא לאור:  6 בספטמבר 2019
 תאריך הקלטה:  2019
 סוגה:  R&B עכשווי
 שפה:  אנגלית
 אורך:  3:36
 חברת תקליטים:  אטלנטיק
 כתיבה:  מרטינז, מייקל קינן
 הפקה:  קינן
Show & Tell (בעברית: להציג ולספר) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום האולפן השני שלה, K-12. השיר יצא לאור ב-6 בספטמבר 2019, על ידי חברת התקליטים אטלנטיק רקורדס, יחד עם שאר שירי האלבום, והסרט.
הוידאו קליפ הרשמי של השיר הועלה לערוץ היוטיוב של מלאני מרטינז ב-4 באוקטובר 2019. נכון לאוקטובר 2020, מונה הצפיות של הקליפ עומד על כ-40 מיליון צפיות.
רקע

השיר נכתב על ידי מלאני מרטינז, יחד עם מייקל קינן, והופק על ידי קינן, שעבד עם מרטינז גם על יתר שירי האלבום (למעט Drama Club), וכן על השירים "Piggyback", ו-"Gingerbread Man".
בטרם פרסום שירי האלבום, עלה לערוץ היוטיוב של מרטינז קטע קצר מתוך השיר.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.
הצלחה במצעדים

עם יציאתו, נכנס השיר למצעד השירים מתחת להוט 100, כאשר תחילה היה במקום ה-17, ולאחר מכן עלה למקום ה-14, בו שהה שבועיים רצופים. בנוסף, נכנס השיר למצעד המכירות הדיגיטליות של שירים אלטרנטיביים, ושהה במקום ה-21 שבוע אחד בלבד. במצעד הסינגלים הניו זילנדי, הגיע השיר למקום ה-21.
מלבד מצעדי המדינות, Show & Tell נכנס לרשימת השירים המוזרמים ביותר בספוטיפיי ברחבי העולם באותו היום, כאשר הגיע למקום ה-158, ובכך הפך לשיר השלישי הכי מצליח של מרטינז ברשימה זו, לאחר "Pity Party", שהגיע למקום ה-82 במאי 2016, ו-"Play Date", שהגיע למקום ה-26 במאי 2020.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 14 |  |
|  ארצות הברית | מצעד המכירות הדיגיטליות של שירים אלטרנטיביים | 21 |  |
|  ניו זילנד | המצעד הניו זילנדי הרשמי | 21 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| רחבי העולם | 6 בספטמבר 2019 | הזרמת מוזיקה • הורדה דיגיטלית | אטלנטיק |  |
הערות שוליים

1 2 3  Melanie Martinez – Show & Tell (באנגלית), נבדק ב-2020-10-02
1 2 3  Melanie Martinez - Show & Tell [Official Music Video]
↑  Melanie Martinez – K-12 (באנגלית), נבדק ב-2020-10-02
↑  Melanie Martinez – Piggyback (באנגלית), נבדק ב-2020-10-02
↑  Melanie Martinez Shares Sweet and Spicy New Track, ‘Gingerbread Man’, Spin, ‏2015-12-23
↑  Baby, Cry (2019-08-19). "Snippet of "Show & Tell" off K-12! Artwork: @pastelae Pre-order K-12". @MelanieLBBH (באנגלית). נבדק ב-2020-10-02.
↑  K-12, נבדק ב-2020-05-01
1 2  Chart Search, Billboard
↑  Melanie Martinez, Billboard
↑  "Melanie Martinez - Spotify Chart History". kworb.net. נבדק ב-2020-02-11.
| מלאני מרטינז |
| --- | --- | --- |
| דיסקוגרפיה • שירים | דיסקוגרפיה • שירים |  |
| אלבומי אולפן | Cry Baby • K-12 • Portals |  |
| מיני-אלבומים | Dollhouse • Pity Party EP • Cry Baby's Extra Clutter EP • After School |  |
| סיבובי הופעות | Dollhouse Tour • Cry Baby Tour • K-12 Tour |  |
| מלאני מרטינז – שירים |
| --- | --- | --- |
| Dollhouse | "Dollhouse" • "Carousel" • "Dead to Me" • "Bittersweet Tragedy" |  |
| Cry Baby | "Cry Baby" • "Dollhouse" • "Sippy Cup" • "Carousel" • "Alphabet Boy" • "Soap" • "Training Wheels" • "Pity Party" • "Tag, You're It" • "Milk and Cookies" • "Pacify Her" • "Mrs. Potato Head" • "Mad Hatter" |  |
| Cry Baby's Extra Clutter | "Play Date" • "Teddy Bear" • "Cake" • "Gingerbread Man" |  |
| K-12 | "Wheels on the Bus" • "Class Fight" • "The Principal" • "Show & Tell" • "Nurse's Office" • "Drama Club" • "Strawberry Shortcake" • "Lunchbox Friends" • "Orange Juice" • "Detention" • "Teacher's Pet" • "High School Sweethearts" • "Recess" |  |
| After School | "Notebook" • "Test Me" • "Brain & Heart" • "Numbers" • "Glued" • "Field Trip" • "The Bakery" |  |
| Portals | "Death" |  |
| סינגלים אחרים | "Piggyback" • "Copy Cat" • "Fire Drill" |  |
Still Life

Still Life הוא אלבום האולפן השישי של להקת ואן דר גראף ג'נרייטור הבריטית משנת 1976, והשני שבו הלהקה הפיקה בכוחות עצמה.
באלבום חמישה שירים, וב-2005, נוסף לאלבום רצועה נוספת בגרסה המחודשת לאלבום. הרצועה הייתה ביצוע חי של יצירה בשם "Gog".
זהו האלבום הראשון של הלהקה שבו השתמשה במלוטרון.
רשימת שירים

כל השירים נכתבו על ידי פיטר האמיל למעט איפה שמצוין.
רשימת שירים > צד ראשון

"Pilgrims" (האמיל, דייוויד ג'קסון) – 7:12
"Still Life" – 7:24
"La Rossa" – 9:52
רשימת שירים > צד שני

"My Room (Waiting for Wonderland)" – 8:02
"Childlike Faith in Childhood's End" – 12:24
ביצוע

פיטר האמיל - שירה, גיטרה, פסנתר
דייוויד ג'קסון - סקסופון, חליל צד
יו בנטון - קלידים, גיטרת בס, מלוטרון, פסנתר
גאי אוונס - תופים, כלי הקשה
פאט מורן - טכנאי קול
Still on My Mind

Still on My Mind (בעברית: עדיין בראשי) הוא אלבומה החמישי של הזמרת האנגלייה, דיידו, אשר יצא לאור ב-8 במרץ 2019 על ידי BMG. זהו אלבומה הראשון מאז שנת 2013. ב-12 בנובמבר 2018 פרסמה הצצה לשיר "Hurricanes". הסינגל הראשון מהאלבום היה השיר "Give You Up" אשר יצא לאור ב-22 בינואר 2019 ושודר בבכורה ברדיו BBC Radio 2. על מנת לקדם את האלבום יצאה הזמרת לסיבוב הופעות עלומי, הראשון שלה מזה 15 שנה. בנובמבר אותה שנה יצא לאורה המהדורה המורחבת של האלבום.
הקלטה

דיידו כתבה והקליטה את האלבום עם אחיה רולו בטענה שאם היא עושה עוד אלבום זה רק איתו וכינתה את תהליך ההקלטה "פשוט" וכחוויה "קסומה לחלוטין". בנוסף סיפרה כי הרבה מהשירים הוקלטו בבית, "הכל נעשה בצורה כל כך קלה שהקלטתי הכל על הספה" אמרה בריאיון.
מוזיקה

מבחינה מוזיקלית האלבום מציג את אהבתה להיפ-הופ ואת שורשיי הפולק שלה אם כי האלבום כולל גם מוזיקת דאנס ומוזיקה אלקטרונית.
רשימת רצועות

| Still on My Mind> מס' | Still on My Mind> שם | Still on My Mind> משך | Still on My Mind>  | Still on My Mind>  | Still on My Mind>  | Still on My Mind>  | Still on My Mind>  | Still on My Mind>  | Still on My Mind>  |
| --- | --- | --- | --- | --- | --- | --- | --- | --- | --- |
| 1. | Hurricanes  | 5:17 |  |  |  |  |  |  |  |
| 2. | Give You Up  | 3:21 |  |  |  |  |  |  |  |
| 3. | Hell After This  | 3:27 |  |  |  |  |  |  |  |
| 4. | You Don't Need a God  | 3:31 |  |  |  |  |  |  |  |
| 5. | Take You Home  | 5:05 |  |  |  |  |  |  |  |
| 6. | Some Kind of Love  | 4:42 |  |  |  |  |  |  |  |
| 7. | Still on My Mind  | 3:04 |  |  |  |  |  |  |  |
| 8. | Mad Love  | 2:52 |  |  |  |  |  |  |  |
| 9. | Walking By  | 4:31 |  |  |  |  |  |  |  |
| 10. | Friends  | 3:23 |  |  |  |  |  |  |  |
| 11. | Chances  | 3:31 |  |  |  |  |  |  |  |
| 12. | Have to Stay  | 2:43 |  |  |  |  |  |  |  |
| משך כולל: | משך כולל: | 45:27 |  |  |  |  |  |  |  |
הערות שוליים

↑  דיידו, רולו, סי הלברט, די אדם, ראיין לאודר
| דיידו |
| --- | --- | --- |
| דיסקוגרפיה • שירים • פרסים ומועמדויות | דיסקוגרפיה • שירים • פרסים ומועמדויות |  |
| אלבומי אולפן | No Angel • Life for Rent • Safe Trip Home • Girl Who Got Away • Still on My Mind |  |
| אלבומי הופעה | Live at Brixton Academy (Dido Live) |  |
| אלבומי להיטים | Greatest Hits |  |
| אלבומים אחרים | Odds & Ends |  |
| סינגלים | "Here with Me" • "Don't Think of Me" • "Thank You" • "Hunter" • "All You Want" • "White Flag" • "Life for Rent" • "Don't Leave Home" • "Sand in My Shoes" • "Don't Believe in Love" • "Quiet Times" • "Everything to Lose" • "No Freedom" • "End of Night" • "Give You Up" |  |
| השתתפות בסינגלים | "Stan" • "One Step Too Far" • "Feels Like Fire" • "Do They Know It's Christmas?" • "Sing" • "Feelin' Good" • "If I Rise" |  |
| סינגלים שיווקיים | "Let Us Move On" |  |
| שירים אחרים | "Take My Hand" |  |
| ערכים קשורים | דיידו פליפ • רולו ארמסטרונג • פיית'לס • דאסטד • סיסטר בליס |  |
| --- | --- |
בקרת זהויות :  MusicBrainz release group: 2ba7e274-5d03-49ba-b586-763d28acd08b
אדוארד ויטן

| --- | --- |

אדוארד ויטן
 לידה:  26 באוגוסט 1951 (בן 73) בולטימור, ארצות הברית 
 ענף מדעי:  פיזיקה, מתמטיקה
 מקום מגורים:  ארצות הברית
 מקום לימודים:  אוניברסיטת פרינסטון (1976)  אוניברסיטת ברנדייס  אוניברסיטת ויסקונסין-מדיסון  Park School of Baltimore 
 מנחה לדוקטורט:  דייוויד גרוס 
 מוסדות:  אוניברסיטת פרינסטון  המכון למחקר מתקדם 
 תלמידי דוקטורט:  Shamit Kachru, סקוט אליוט אקסלרוד, ג'ונתן בגר, אריק רדמונד שארפ, Christopher Edward Beasley, Christopher Thompson, Mukund Rangamani, אווה סילברשטיין, סרגיי גוקוב, קומרון ואפה, סטפן גידינגס, דרור בר-נתן, Xiao-Gang Wen, Cedomir Crnkovic 
 פרסים והוקרה
 בן או בת זוג:  קיארה נאפי 
 צאצאים:  דניאלה ויטן, אילנה ויטן 
 הערות:  יהודי
 www.ias.edu/sns/witten
 תרומות עיקריות
 תורת המיתרים (אבי תורת M) ובתורת השדות הקוונטית.
 
אדוארד ויטן (באנגלית: Edward Witten; נולד ב-26 באוגוסט 1951) הוא פיזיקאי עיוני יהודי-אמריקאי, המתמקד בפיזיקה מתמטית. זוכה מדליית פילדס, פרופסור במכון למחקר מתקדם באוניברסיטת פרינסטון. מהחוקרים המובילים בעולם בתורת המיתרים (אבי תורת M) ובתורת השדות הקוונטית.
קורות חיים

ויטן נולד בבולטימור שבמרילנד, בן ללוריין, בת למשפחה יהודית, וללואי ויטן, פיזיקאי עיוני שעסק בכבידה ובתורת היחסות הכללית.
קיבל תואר ראשון בהיסטוריה (מקצוע משני בלשנות) מאוניברסיטת ברנדייס. ויטן חלם להיות כתב פוליטי ופרסם מאמרים ב"ניו ריפבליק" וב"דה ניישן" (The Nation).
עבד תקופה קצרה בקמפיין הבחירות של ג'ורג' מקגוורן. השתתף במשך סמסטר אחד בלימודי כלכלה באוניברסיטת ויסקונסין–מדיסון ופרש.
אחר כך עבר לאוניברסיטת פרינסטון שם התחיל במחלקה למתמטיקה שימושית, עבר ללימודי פיזיקה עשה את עבודת הדוקטורט בהנחייתו של דייוויד גרוס (לימים חתן פרס נובל לפיזיקה) וקיבל תואר דוקטור בשנת 1976. בשנים 1976 – 1977 עשה פוסט-דוקטורט באוניברסיטת הרווארד. שימש פרופסור לפיזיקה באוניברסיטת פרינסטון בשנים 1980–1987. משנת 1987 משמש כפרופסור לפיזיקה מתמטית, כחבר קבוע במחלקת מדעי הטבע במכון למחקר מתקדם. היה פרופסור אורח במכון הטכנולוגי של קליפורניה (Caltech) למשך כשנתיים (1999-2001).
פועלו המדעי

עבודתו של ויטן משלבת ראייה נרחבת בפיזיקה ושליטה יוצאת דופן במתמטיקה מודרנית. הוא היה פעיל בעיקר בתחום תורת השדות הקוונטית ותורת המיתרים, ובתחומים קשורים בטופולוגיה. בין תרומותיו הרבות נמצאות ההוכחה למשפט האנרגיה החיובית ביחסות הכללית, עבודתו ביחס לסופר-סימטריה ותאוריית מורס, מבואותיו לתורת טופולוגית השדות הקוונטית ועבודתו סביב שדות הכיול לסימטריית ראי וסופר-סימטריה, והנחתו בנוגע לקיום תורת ה-M.
ויטן הוא בעל מדד הירש הגבוה ביותר מבין הפיזיקאים החיים (נכון לשנת 2005).[דרוש מקור]
לרגל קבלת פרס הארווי הגיע לסדרת הרצאות בטכניון (בין 31 בינואר ל-2 בפברואר 2006) שם הרצה בעיקר בנושאים הנוגעים לתורת המיתרים.
משפחתו

ויטן נשוי לפיזיקאית (ממוצא איטלקי) קיארה נאפי המשמשת כפרופסור לפיזיקה באוניברסיטת פרינסטון. לזוג שתי בנות ובן.
אחיו, מאט ויטן, הוא תסריטאי ומפיק של מספר סדרות טלוויזיה פופולריות, כולל "פרקליטי אל איי" ו"האוס".
הכרה בינלאומית

ויטן נערץ רבות על ידי הסובבים אותו. סר מייקל עטיה אמר עליו את דברי השבח הבאים:
בדומה לכך, ברב המכר היקום האלגנטי, מציין בריאן גרין מאוניברסיטת קולומביה כי ויטן נחשב בעיני רבים כפיזיקאי הטוב ביותר מאז אלברט איינשטיין, או אף מאז ומעולם.
השפעות תרבותיות

בסדרת האנימציה פיוצ'רמה הוזכר ויטן על ידי פרופסור פרנסוורת' בהסבירו על תורת מיתרים עתידנית "סופר דופר סימטרית" כאשר הוא עושה שימוש במודל "כלבו של ויטן" כדי לפשט את הרעיון. (הובא כפארודיה להקבלות מדעיות לנושאים מופשטים באמצעות חיות למיניהן כגון: החתול של שרדינגר והפינגווין של ריצ'רד פיינמן) כמו כן בסדרת הפנטזיה "אנג'ל" מוזכר כאחד מבין שני ענקים שביניהם פרד מקבלת להרצות על רעיונותיה בתורת העל מיתרים.
פרסים והוקרה

מדליית פילדס (1990)
דוקטור לשם כבוד מהאקדמיה הסינית למדעים (2016)
חבר זר של החברה המלכותית (1999)
פרס נמרס למתמטיקה (2000)
פרס דיראק של המרכז הבינלאומי לפיזיקה תיאורטית (1985)
פרס קראפורד במתמטיקה (2008)
Clarivate Citation Laureates (2002)
דוקטור לשם כבוד מאוניברסיטת הרווארד (2005)
פרס צלחת הזהב (1997)
עמית האגודה האמריקאית למתמטיקה (2013)
פרס המחקר של מכון קליי (2001)
עמית באגודה האמריקאית לקידום המדע (2019)
APS Medal for Exceptional Achievement in Research (2016)
מדליית אלברט איינשטיין (1985)
פרס דני היינמן לפיזיקה מתמטית (1998)
פרס קיוטו למדעים בסיסיים (2014)
פרס הארווי (2005)
מדליית אוסקר קליין (1998)
מדליית לורנץ (2010)
עמיתי מקארתור (1982)
מדליית אייזק ניוטון (2010)
הפרס לפיזיקה יסודית (2012)
פרס אנרי פואנקרה (2006)
המדליה הלאומית למדעים (2002)
פרס אלן וטרמן (1986)
הפרס העולמי למדע על שם אלברט איינשטיין (14 באוקטובר 2016)
מדליית ג'יימס מדיסון (1993)
פרס ג'וסיה וילארד גיבס (1998)
עמית החברה הפיזיקלית האמריקאית
עמית האקדמיה האמריקאית לאמנויות ולמדעים
פרס קראפורד
פרס פיתגורס (2005)
נבחר לרשימת המגזין TIME כאחד מ-100 האנשים המשפיעים ביותר לשנת 2004.
מונה על ידי האפיפיור בנדיקטוס השישה עשר כחבר באקדמיית המדעים האפיפיורית (ב-21 ביוני 2006).
הערות שוליים

↑  תמונות של פרופ' ויטן בביקור בטכניון
↑  קישור לפרס פיגורס
↑  אקדמית המדעית האפיפיורית
| זוכי מדליית פילדס |
| --- | --- | --- |
| המאה ה־20 | אלפורס, דאגלס (1936) • סלברג, שוורץ (1950) • סר, קודאירה (1954) • רות, תום (1958) •  הרמנדר, מילנור (1962) • גרותנדיק, כהן, סמייל, עטיה (1966) • בייקר, הירונקה, נוביקוב, תומפסון (1970) • בומביירי, ממפורד (1974) • דלין, מרגוליס, פפרמן, קווילן (1978) • יאו, קון, ת'רסטן (1982) • דונלדסון, פאלטינגס, פרידמן (1986) •  ג'ונס, דרינפלד, ויטן, מורי (1990) • בורגיין, זלמנוב, יוקוז, ליון (1994) • בורכרדס, גוורס, מקמולן, קונטסביץ' (1998) |  |
| המאה ה־21 | וויבודסקי, לפורג (2002) • אוקונקוב, ורנר, טאו, פרלמן (2006) • וילאני, לינדנשטראוס, סמירנוב, צ'או (2010) • אבילה, בהרגבה,  היירר, מירזאח'אני (2014) • בירקאר, ונקאטש, פיגאלי, שולצה (2018) • דומיניל-קופן, הא, מיינרד, ויזובסקה (2022) |  |
| --- | --- |
בקרת זהויות :  NLI: 987007436791305171  BIBSYS: 90513003  BnF: cb12284463d (data)  CiNii: DA0008795X  GND: 113972682X  ISNI: 0000 0001 1775 5563  LCCN: n85180832  MGP: 31293  NKC: mzk2005279395  NLA: 35773280  NTA: 072974753  ORCID: 0000-0002-7752-6073  RERO: 02-A003981905  SNAC: w6fc7qrv  SUDOC: 031674372  Trove: 1080691  VIAF: 93348818   WorldCat (עם VIAF): 93348818 
"כלבו של ויטן" בסדרה פיוצ'רמה
אופטימיזציית הנחיל

אופטימיזציית הנחיל (באנגלית: Particle Swarm Optimization, או בקיצור PSO) היא שיטת אופטימיזציה המבוססת על התנהגות חברתית של נחילים(אנ') ולהקות בטבע תחת ההבחנה שכל פרט בלהקה מבסס את תנועתו על פי מידע או זיכרון שיש ברשותו לגבי נקודות עניין במרחב ועל פי מיקומם של חברים אחרים בלהקה. שיטה זו הוצגה לראשונה על ידי קנדי ואברהרט בשנת 1995 ושוכללה על ידי שיי (Shi) ב-1998. אופטימיזציית הנחיל היא שיטת אופטימיזציה מטה-היוריסטית, דהיינו לא נסמכת על תכונה כלשהי של הבעיה לפתרון אלא מספקת מנגנון כללי למציאת  אופטימום לוקאלי של  פונקציית  שיערוך נתונה  f(x).
אלגוריתם בסיסי

אתחול אוכלוסיית הנחיל  x_{1},...,x_{n} (מרחב הפתרונות הפוטנציאלים) לערכים אקראיים במרחב החיפוש.
לכל פרט  x_{i} באוכלוסייה נקבע את  best_{i}=x_{i} ואת מהירותו ההתחלתית  v_{i}=0.
נקבע את  gbest כפתרון בעל הערך הטוב ביותר של פונקציית השיערוך  f(x) מתוך  x_{1},...,x_{n}.
כל עוד לא התקבל תנאי עצירה נבצע:
נסיט כל פרט על פי המידע הלוקאלי שלו לגבי הפתרון הטוב ביותר והפתרון הגלובאלי הטוב ביותר:  v_{i}=W*v_{i}+c_{1}*U(0,1)*(best_{i}-x_{i})+c_{2}*U(0,1)*(gbest-x_{i});x_{i}=x_{i}+v_{i}
נעדכן עבור כל פרט את הפתרון הלוקאלי הטוב ביותר:  best_{i}=argmax_{x_{i},best_{i}}\{f(x)\}
נעדכן את הפתרון הגלובאלי הטוב ביותר שיש בנמצא:  gbest=argmax_{best_{1},...,best_{n}}\{f(x)\}
החזר את  gbest
כאשר:
W הוא מקדם השולט ברמת הexploration לעומת exploitation, ככל ש W קרוב ל-1 כך הנחיל נוטה להמשיך לחפש ולא להתכנס לפתרון, וככל ש W קרוב ל0 הנחיל נוטה להיכנס לפתרון ולא לחפש פתרונות טובים יותר - נהוג להגדיר את W בין 0.4 ל-0.9 כאשר אנו מקטינים את W לאורך הזמן וביחס למספר האיטרציות הכולל.
U(0,1) היא פונקציה המחזירה וקטור במימד הפתרון שרכיביו נבחרים בהתפלגות אחידה מהקטע  (0,1).
c_{1},c_{2} הם קבועים שמווסתים את מידת הנטייה של הפתרונות בין פתרונות עצמיים מיטביים ופתרון גלובאלי מיטבי ברמת הנחיל. לרוב ניתן לקבוע  c_{1}\approx 2,c_{2}\approx 2.
ראו גם

אופטימיזציית קן הנמלים